Иван Йончев
Аз съм палещото слънце…

chitanka.info

Аз съм палещото слънце,

ти — неземно хубав цвят,

Бог — небето… Аз и ти сме,

аз и ти сме целий свят…

Дойде утро — аз изгрея,

все по теб унесен в блен

и целувам ти сълзите,

лени цяла нощ по мен.

Ти през нега стан извиваш,

аз горя през целий ден.

Дойде вечер — страстно жадна,

огнен ти изпращаш мен.

В сън унасям жадни взори

сред огньове — разделен,

само теб в съня си виждам,

грял за тебе целий ден.

Виждам теб — неземно тръпна,

тръпен съм и впламенен,

цяла нощ да чакаш мене —

мен и моя слънчев ден.

Аз съм палещото слънце,

ти — неземно хубав цвят,

Бог — небето… Аз и ти сме,

аз и ти сме целий свят…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.